IPL 2020: ಆರೆಂಜ್ ಜೆರ್ಸಿಯಲ್ಲಿ ಚಿಯರ್ ಮಾಡುತ್ತಿರುವ ಚೆಲುವೆ ಯಾರು ಗೊತ್ತೆ? IPL 2020 ದಿನ ಕಳೆದಂತೆ ರಂಗೇರುತ್ತಿದೆ. ಸ್ಟೇಡಿಯಂನಲ್ಲಿ ಪ್ರೇಕ್ಷಕರ ಹೊರತಾಗಿಯೂ ಐಪಿಎಲ್ ಈ ಬಾರಿ ಕೂಡ ಕ್ರಿಕೆಟ್ ಪ್ರೇಮಿಗಳ ಮನತಣಿಸುವಲ್ಲಿ ಯಶಸ್ವಿಯಾಗುತ್ತಿದೆ. ಯಾವುದೇ ಕ್ರಿಕೆಟ್ ಪ್ರೇಮಿಗಳಿಗೆ ಸ್ಟೇಡಿಯಂ ಎಂಟ್ರಿ ಇಲ್ಲದಿದ್ದರೂ, ಸನ್ರೈಸರ್ಸ್ ಹೈದರಾಬಾದ್ ತಂಡದ ಫ್ಯಾನ್ ಸ್ಟ್ಯಾಂಡಿನಲ್ಲಿ ಚೆಲುವೆಯೊಬ್ಬಳು ಕಾಣಿಸಿಕೊಳ್ಳುತ್ತಿದ್ದಾರೆ. ಎಸ್ಆರ್ಹೆಚ್ ಜೆರ್ಸಿ ತೊಟ್ಟು ತಂಡವನ್ನು ಹುರಿದುಂಬಿಸುತ್ತಾ, ವಿಕೆಟ್ ಬಿದ್ದಾಗ ಖುಷಿ ವ್ಯಕ್ತಪಡಿಸುತ್ತಾ, ಸಿಕ್ಸ್ಫೋರ್ಗಳ ಸುರಿಮಳೆಯಾದಾಗ ಚಿಯರ್ ಮಾಡುತ್ತಾ ನಿಂತಿರುವ ಚೆಲುವೆ ಯಾರೆಂಬ ಪ್ರಶ್ನೆ ಹಲವರಲ್ಲಿದೆ. ಈ ಪ್ರಶ್ನೆಗೆ ಸಿಗುವ ಉತ್ತರ ಕಾವ್ಯ ಮಾರನ್. ಯಾರು ಈಕೆ ಎಂಬ ಪ್ರಶ್ನೆಗೆ ಸನ್ರೈಸರ್ಸ್ ಹೈದರಾಬಾದ್ ತಂಡದ ಮಾಲೀಕ ಕಲಾನಿಧಿ ಮಾರನ್ ಪುತ್ರಿ ಎಂಬ ಉತ್ತರ ಲಭಿಸುತ್ತದೆ. ಹೌದು, 28ರ ಹರೆಯದ ಕಾವ್ಯ ಮಾರನ್ ಪಕ್ಕಾ ಕ್ರಿಕೆಟ್ ಪ್ರೇಮಿ. ಇನ್ನು ತಮ್ಮದೇ ತಂಡವಿದ್ದರೆ ಸಿಕ್ಕ ಅವಕಾಶವನ್ನು ಬಿಟ್ಟು ಬಿಡುತ್ತಾರೆಯೇ? ಹೀಗಾಗಿಯೇ ಐಪಿಎಲ್ ಆರಂಭದಲ್ಲೇ ಕಾವ್ಯ ಯುಎಇ ನತ್ತ ಪ್ರಯಾಣ ಬೆಳೆಸಿದ್ದರು. ಹಾಗೆಯೇ ಸನ್ರೈಸರ್ಸ್ ತಂಡದ ಪ್ರತಿ ಪಂದ್ಯವನ್ನು ವೀಕ್ಷಿಸಲು ಆಗಮಿಸುತ್ತಿದ್ದಾರೆ. ಇನ್ನು ಕಾವ್ಯ ಅವರ ತಂದೆ ಕಲಾನಿಧಿ ಮಾರನ್ ಸನ್ ಟಿವಿ ನೆಟ್ವರ್ಕ್ ಮಾಲೀಕರು. ಇವರ ಅಧೀನದಲ್ಲಿ ಒಟ್ಟು 31 ಟಿವಿ ಚಾನೆಲ್ಗಳಿವೆ. ಹಾಗೆಯೇ 45 ಎಫ್ಎಂ ಚಾನೆಲ್ಗಳು ಸಹ ಕಾರ್ಯ ನಿರ್ವಹಿಸುತ್ತಿವೆ. ಎಂಬಿಎ ಪದವೀಧರೆಯಾಗಿರುವ ಕಾವ್ಯ, ಕಳೆದ ವರ್ಷದಿಂದ ಸನ್ ಟಿವಿ ನೆಟ್ವರ್ಕ್ ಬೋರ್ಡ್ನ ನಿರ್ದೇಶಕರಾಗಿ ಕೆಲಸ ಮಾಡುತ್ತಿದ್ದಾರೆ. ಇದರ ಜೊತೆ ಐಪಿಎಲ್ನಲ್ಲಿ ಸನ್ರೈಸರ್ಸ್ ಹೈದರಾಬಾದ್ ತಂಡದ ಉಸ್ತುವಾರಿಯನ್ನು ನೋಡಿಕೊಳ್ಳುತ್ತಿದ್ದಾರೆ. ಹೀಗಾಗಿಯೇ 2019ರ ಐಪಿಎಲ್ ಬೀಡಿಂಗ್ ವೇಳೆ ಕಾವ್ಯ ಕೂಡ ಕಾಣಿಸಿಕೊಂಡಿದ್ದರು. ಇಷ್ಟೇ ಅಲ್ಲದೆ ಸನ್ ನೆಟ್ವರ್ಕ್ ಒಟಿಟಿ ವಿಭಾಗದ ಮುಖ್ಯಸ್ಥರಾಗಿರುವ ಕಾವ್ಯ, ಸನ್ ಟಿವಿ ಗ್ರೂಪಿನ ಡಿಜಿಟೆಲ್ ಮಾರ್ಕೆಟಿಂಗ್ ವಿಭಾಗದ ಮೇಲುಸ್ತುವಾರಿಯನ್ನು ವಹಿಸಿಕೊಂಡಿದ್ದಾರೆ. ಇದರ ಜೊತೆಗೆ ತಮ್ಮದೇ ಸನ್ರೈಸರ್ಸ್ ಹೈದರಾಬಾದ್ ತಂಡವನ್ನು ಹುರಿದುಂಬಿಸಲು ಪ್ರತಿ ಪಂದ್ಯಕ್ಕೂ ಮೈದಾನಕ್ಕೆ ಬಂದು ಚಿಯರ್ ಮಾಡುತ್ತಾ ಎಲ್ಲರ ಗಮನ ಸೆಳೆಯುತ್ತಿದ್ದಾರೆ ಕಾವ್ಯ ಮಾರನ್.